
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 957 

- -- ” 24 Οκτωβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποζημίωσης Επιτροπής Σύνταξης των 
προδιαγραφών, της διακήρυξης και σχετικών οδη¬ 
γιών για τον τρόπο και τη διαδικασία ανάθεσης με¬ 
λετών σε ιδιωτικά μελετητικά γραφεία. 

Πρακτική άσκηση φοιτητών του τμήματος Δασολο¬ 
γίας και Φυσικού Περιβάλλοντος της Σχολής Γεω¬ 
τεχνικών Επιστημών του Αριστοτελείου Πανεπι¬ 
στημίου Θεσσαλονίκης.·■·■ 

Πρακτική άσκηση φοιτητών του τμήματος Γεωπονίας 
της Σχολής Γεωτεχνικών Επιστημώντου Α.Π. Θεσ¬ 
σαλονίκης...·■■ 

Πρακτική άσκηση φοιτητώντου τμήματος Κτηνιατρικής 
του Αριστοτελείου Πανεπιστημίου Θεσσαλονίκης... 
Τροποποίηση της Β7/49/7.2.1994 (ΦΕΚ 111/τ.Β/ 
18.2.1994) υπουργικής απόφασης «Έγκριση Προ¬ 
γράμματος ΜεταπτυχιακώνΣπουδώντου Νομικού 
Τμήματος Τομέας Διεθνών Σπουδών του Πανεπι¬ 
στημίου Αθηνών».;. 

Έγκριση μέρους του εσωτερικού κανονισμού λει¬ 
τουργίας του Ιονίου Πανεπιστημίου. 

Μετατροπή θέσεων ειδικευομένων γιατρών στο Νομ. 

Γενικό Νοσοκομείο Πρέβεζας... 

Μετατροπή θέσεων ειδικευόμενων γιατρών στο Γεν. 

Περ. Αντικαρκινικό Νοσοκομείο Πειραιά «ΜΕΤΑΞΑ». 8 
Συμπλήρωση της Α8/2058/90/17.1.91 απόφασης του 

Υπουργού Υγείας και Πρόνοιας.. 9 

Χορήγηση άδειας άσκησης επαγγέλματος Φυσικού 
Νοσ/μείων εκτός της περιοχής των Ιοντιζουσών Α¬ 
κτινοβολιών. 10 

Συμπλήρωση της ΥΑ ΥΠΠΟ/ΔΙΛΑΠ/Γ/2067/39897 και 
ορισμός ζώνης προστασίας στο διατηρητέο κτίριο 


επί της οδού Φρόντζου 3 στα Ιωάννινα. 11 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 2059032/9008/0022 (1) 


Καθορισμός αποζημίωσης Επιτροπής Σύνταξης των προ¬ 
διαγραφών, της διακήρυξης και σχετικών οδηγιών για 
τον τρόπο και τη διαδικασία ανάθεσης μελετών σε ι¬ 
διωτικά μελετητικά γραφεία. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: ^ 

α) Των άρθρων 89 και 128 του Π.Δ. 284/88«Οργανισμός*, 


του Υπουργείου Οικονομικών (128 Α), όπως τροποποιή¬ 
θηκε και ισχύει. 

β) Του άρθρου 34 του Ν. 1914/90 (178 Α') και του άρ¬ 
θρου 13του Ν. 2346/95 (220 Α'). 

γ) Του άρθρου 18 του Ν. 1505/84 (194 Α') όπωςτροπο- 

1 ποιήθηκε με το άρθρο 8 του Ν. 1810/88 (223 Α). 

δ) Του άρθρου 40 του Ν. 849/78 (232 Α') όπως συμπλη¬ 
ρώθηκε με το άρθρο 8 του Ν. 2129/93 (57 Α). 

2. Την αριθ. 1082693/919/0006Α717.7.1996 απόφαση 

^ της Γ. Γραμματέως του Υπ. Οικονομικών με την οποία συ¬ 
γκροτήθηκε η εν θέματι επιτροπή, καθώς και την αριθ. 

3 1103027/1162/0006Α/18.9.1996 όμοια με την οποία πα- 
ρατάθηκε η λειτουργία της μέχρι 31.10.1996. 

4 3. Την αριθμ. 2000019/13/0004/2.1.1997 απόφασητου- 
Υφυπουργού Οικονομικών περί μεταβίβασης αρμοδιοτή¬ 
των στους Γενικούς Γραμματείς. 

4. Το γεγονός ότι από την παρούσα απόφαση, προκα- 

5 λείται δαπάνη 750.000 δρχ. σε βάρος του Κρατικού 
Προϋπολογισμού οικον. έτους 1997, ειδ. φορέα 23-110 

6 ΚΑΕ 0515, στον οποίο οι εγγεγραμμένες πιστώσεις επαρ¬ 
κούν, αποφασίζουμε: 

1. Καθορίζουμε συνολικά τον αριθμό των συνεδριάσε- 
ωντης Επιτροπής Σύνταξης των προδιαγραφών, της δια¬ 
κήρυξης και σχετικών οδηγιών γιατοντρόπο και τη διαδι¬ 
κασία ανάθεσης μελετών, σε ιδιωτικά μελετητικά γρα¬ 
φεία για τις πιλοτικές κτηματογραφήσεις, που 
συγκροτήθηκε με την αριθ. 1082693/919/0006Α/17.7.96 
απόφαση της Γ. Γ ραμματέως του Υπ. Οικονομικών (περί¬ 
πτωση 1 τηςπαραγρ. Α' αυτής) σε είκοσι πέντε (25) και τις 
ώρες κάθε συνεδρίασης σε πέντε (5). 

2. Η αποζημίωση των παραπάνω συνεδριάσεων θα υ- 
πολογισθεί σύμφωνα με τις διατάξεις του άρθρου 18 του 
Ν. 1505/84 (194 Α'), όπως τροποποιήθηκε και ίσχυε μέχρι 
31.12.1996. 

3. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 10 Οκτωβρίου 1997 
Με εντολή Υπουργού 
Ο Γ ενικός Γ ραμματέας 
ΙΩΑΝΝΗΣ ΚΟΥΣΟΥΛΑΚΟΣ 













12090 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ5/Β3/1784 ( 2 ) 

Πρακτική άσκηση φοιτητών του τμήματος Δασολογίας 
και Φυσικού Περιβάλλοντος της Σχολής Γεωτεχνικών 
Επιστημών του Αριστοτελείου Πανεπιστημίου Θεσσα¬ 
λονίκης. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ, ΕΘΝ. ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 25 του Ν. 1474/1984 « Τρο¬ 
ποποίηση του ιδρυτικού νόμου του Γεωτεχνικού Επιμελη¬ 
τηρίου Ελλάδος «(Α' 128). 

2. Τις διατάξεις της αρ. 1107147/1239/0006Α/4.10.96 α¬ 
πόφασης του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων του Υπουργού Οικονομι¬ 
κών στους Υφυπουργούς Οικονομικών» (Β' 922) 

3. Το αρ. 1478/19-5-97 έγγραφο του Τμήματος Δασολο¬ 
γίας και Φυσικού Περιβάλλοντος της Σχολής Γεωτεχνι¬ 
κών Επιστημών του Αριστοτελείου Παν/μίου Θεσ/κης. 

4. Το γεγονός ότι από τις διατάξεις της απόφασης αυ¬ 
τής προκαλείται για το οικον.έτος 1996 - 97 εφάπαξ δα¬ 
πάνη ύψους (6.000.000) δρχ. για την οποία υπάρχει εγγε¬ 
γραμμένη πίστωση στον προϋπολογισμό του Αριστοτε- 
λείου Παν/μίου Οεσ/κης ΚΑΕ 4121 ΣΤ5 (άρθρο 29 Α ) του 
Ν. 1558/86, όπως αυτό προστέθηκε με το άρθρο 27 του 
Ν.2081/92 (Α' 154) και τροποποιήθηκε μετηνπαρ. 2α του 
άρθρου 1 του Ν. 2469/97 (Α' 38). 

5. Τις διατάξεις του άρθρου 22 παρ. 3 του Ν. 2362/95, α¬ 
ποφασίζουμε 

Ορίζουμε σε τριακόσιους (300) τους φοιτητές του τμή¬ 
ματος Δασολογίας και Φυσικού Περιβάλλοντος της Σχο¬ 
λής Γεωτεχνικών Επιστημών του Α.Π.θεσ/κης που θα α¬ 
σκηθούν το καλοκαίρι 1997 ως ακολούθως: 

100 φοιτητές του 6 ου εξαμήνου στο Παν/κό δάσος Περ- 
τουλίου - Τρικάλων 

100 φοιτητές του 8 ου εξαμήνου στο Παν/κό δάσος Περ- 
τουλίου - Τρικάλων 

100 φοιτητές του 8 ου εξαμήνου σε δασικές Υπηρεσίες - 
Δασαρχεία του Υπουργείου Γεωργίας. 

Η απόφαση αυτή να δημοσιευθεί στην Εφημερίδα τπο 
Κυβέρνησης. 

Αθήνα, 29 Σεπτεμβρίου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 

ΓΕΩΡΓΙΑΣ 

ΣΤΕΦΑΝΟΣ ΤΖΟΥΜΑΚΑΣ 

Ο 

Αριθ. Φ5/Β3/1831 (3) 

Πρακτική άσκηση φοιτητώντου τμήματος Γεωπονίας της 
Σχολής Γεωτεχνικών Επιστημών του Α.Π. Θεσσαλονί¬ 
κης. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ, ΕΘΝ. ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 25 του Ν. 1474/1984 «Τρο¬ 
ποποίηση του ιδρυτικού νόμου του Γ εωτεχνικού Επιμελη¬ 
τηρίου Ελλάδος» (ΑΊ 28). 


2. Τις διατάξεις της αρ. 1107147/1239/0006Α/4.10.96 α¬ 
πόφασης του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων του Υπουργού Οικονομι¬ 
κών στους Υφυπουργούς Οικονομικών» (Β' 922) 

3. Το αρ. 1743/19-5-97 έγγραφο του Τμήματος Γεωπο¬ 
νίας της Σχολής Γεωτεχνικών Επιστημών του Αριστοτε- 
λείου Παν/μιου Θεσ/κης. 

4. Το γεγονός ότι από τις διατάξεις της απόφασης αυ¬ 
τής προκαλείται για το οικον.έτος 1996 - 97 εφάπαξ δα¬ 
πάνη ύψους (10.680.000) δρχ. για την οποία υπάρχει εγ¬ 
γεγραμμένη πίστωση στον προϋπολογισμό του Αριοτοτε- 
λείου Παν/μιου Θεσ/κης ΚΑΕ 4121 ΣΤ5 (άρθρο 29 Α ) του 
Ν. 1558/86, όπως αυτό προστέθηκε με το άρθρο 27 του 
Ν.2081/92 (Α' 154) και τροποποιήθηκε με την παρ. 2α του 
άρθρου 1 του Ν. 2469/97 (Α' 38). 

5. Τις διατάξεις του άρθρου 22 παρ. 3 του Ν . 2362/95, 
αποφασίζουμε: 

Ορίζουμε σε διακόσιους εξήντα επτά (267) τους φοιτη¬ 
τές του 8” εξαμήνου του τμήματος Γεωπονίας της Σχο¬ 
λής Γεωτεχνικών Επιστημών του Αριστοτελείου Πανεπι¬ 
στημίου Θεσσαλονίκης που θα πραγματοποιήσουν δίμη- 
νη πρακτική άσκηση το καλοκαίρι 1997 στο αγρόκτημα 
του Αριστοτελείου Πανεπιστημίου Θεσσαλονίκης και σε 
διάφορες Διευθύνσεις του Υπουργείου Γεωργίας. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 29 Σεπτεμβρίου 1997 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 

ΓΕΩΡΓΙΑΣ 

ΣΤΕΦΑΝΟΣ ΤΖΟΥΜΑΚΑΣ 

Ο 

Αριθ. Φ5/Β3/1966 ^ 

Πρακτική άσκηση φοιτητών του τμήματος Κτηνιατρικής 
του Αριστοτελείου Πανεπιστημίου Θεσσαλονίκης. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ, ΕΘΝ. ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Του άρθρου 71 του Ν. 1566/85 (Α' 167) «Δομή και λει¬ 
τουργία της Πρωτοβάθμιας και Δευτεροβάθμιας Εκπαί¬ 
δευσης». 

2. Του άρθρου 25 του Ν. 1474/84 (128) «Τροποποίηση 
του ιδρυτικού νόμου του Γεωτεχνικού Επιμελητηρίου της 
Ελλάδας». 

3. Του άρθρου 29α του Ν. 1558/86 (Α' 137), όπως συ¬ 

μπληρώθηκε με το άρθρο 27 του Ν. 2081/92 (Α' 154) και 
τροποποιήθηκε με την παράγραφο 2α του άρθρου 1 του 
Ν. 2469/97 (Α'38). ' 

4. Του άρθρου 22 παρ.3 του Ν. 2362/95 (Α'247) « Περί 
Δημόσιου Λογιστικού, ελέγχου των δαπανών του Κρά¬ 
τους και άλλες διατάξεις». 

5. Τηναριθμ. 27788/305/87(Β'213) Υπουργική απόφαση 
«Καθορισμός του ύψους της κατά μήνα αποζημίωσης των 
φοιτητών τμημάτων Α.Ε.Ι., οι οποίοι πραγματοποιούν 
πρακτική άσκηση στο επάγγελμα». 

6. Την αριθμ. 1107147/1239/0006 Α/1996 (Β' 922) από¬ 
φαση του Πρωθυπουργού και του Υπουργού Οικονομι- 

κών «Ανάθεση αρμοδιοτήτων στους Υφυπουργούς Οικο¬ 
νομικών». 

7. Το αριθμ. 1687/19.5.1997 έγγραφο του τμήματος Κτη¬ 
νιατρικής του Αριοτοτελείου Πανεπιστημίου Θεσ/νίκης. 

8 . Το γεγονός ότι από τις διατάξεις της απόφασης αυ¬ 
τής προκαλείται εφάπαξ δαπάνη ύψους (4.600.000 ) 
δραχμών, για την οποία υπάρχει εγγεγραμμένη πίστωση 
στον προϋπολογισμό του Αριοτοτελείου Πανεπιστημίου 
Θεσσαλονίκης (Κ.Α.Ε 4121-ΣΤ5), αποφασίζουμε: 

1. Ορίζουμε σε διακοσίους τριάντα (230) τους φοιτητές 
του 8°'' και 9 ου εξαμήνου του τμήματος Κτηνιατρικής του Α- 
ριστοτελείου Πανεπιστημίου Θεσσαλονίκης, οι οποίοι θα 
πραγματοποιήσουν πρακτική άσκηση το καλοκαίρι 1997 
σε κτηνιατρεία του Υπουργείου Γεωργίας. 

2 . Ο χρόνος της πρακτικής άσκησης των φοιτητών ορί¬ 
ζεται σε ένα (1) μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 1997 
ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 

ΓΕΩΡΓΙΑΣ 

ΣΤΕΦΑΝΟΣ ΤΖΟΥΜΑΚΑΣ 

Ο 

Αριθ. Β7/481 (5) 

Τροποποίηση της Β7/49/7.2.1994 (ΦΕΚ 111/τ.Β/ 
18.2.1994) υπουργικής απόφασης «Έγκριση Προ¬ 
γράμματος Μεταπτυχιακών Σπουδών του Νομικού 
Τμήματος Τομέας Διεθνών Σπουδών του Πανεπιστη¬ 
μίου Αθηνών». 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 11 του Ν. 2083/1992 (ΦΕΚ 
159 Α') «Εκσυγχρονισμός της Ανώτατης Εκπαίδευσης» 
και τις διατάξεις του άρθρου 16παρ. 2 του Ν. 2327/1995 
(ΦΕΚ 156 Α') «Εθνικό Συμβούλιο Παιδείας, ρύθμιση θεμά¬ 
των έρευνας Παιδείας κ.λ.π.», με τις οποίες αντικαταστά- 
θηκε η παράγραφος Ια του άρθρου 11 του Ν. 2083/1992. 

2. Τις διατάξεις του άρθρου 29Ατου Ν. 1558/1985 (ΦΕΚ 
137 Α') «Κυβέρνηση και Κυβερνητικά Οργανα» όπως αυτό 
προστέθηκε με το άρθρο 27 του Ν. 2081/1992 (ΦΕΚ 154 
Α') «ρύθμιση του θεσμού των επιμελητηρίων... και άλλες 
διατάξεις» και αντικαταστάθηκε με την παράγραφο 2α 
του άρθρου 1 του Ν. 2469/1997 (ΦΕΚ38Α") «Περιορισμός 
και βελτίωση της αποτελεσματικότηταςτων κρατικών δα¬ 
πανών και άλλες διατάξεις». 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού 
προϋπολογισμού. 

4. Την αριθμ. Β7/49/7-2-1994 (ΦΕΚ 111 τ. Β718-2-1994) 
υπουργική απόφαση «Έγκριση Προγράμματος Μεταπτυ¬ 
χιακών Σπουδών του Νομικού Τμήματος Τομέας Διεθνών 
Σπουδών του Πανεπιστημίου Αθηνών». 

5. Το απόσπασμα πρακτικών της Γ.ΣΈ.Σ. του Τμήματος 
Νομικής του Πανεπιστημίου Αθηνών (συνεδρία της 
29.1.1997). 


6 . Το απόσπασμα πρακτικών της Συγκλήτου με την ειδι¬ 
κή σύνθεση του Πανεπιστήμιου Αθηνών της συνεδρίας 
της 8.5.1997, αποφασίζουμε: 

Τροποποιούμε την αριθμ. Β7/49/7.2-1994 (ΦΕΚ 111 τ. Β' 
/18.2.1994) υπουργική απόφαση ως ακολούθως : 

1. Το άρθρο 1 τροποποιείται ως εξής : 

Άρθρο 1 

Γενικές Διατάξεις 

Το Τμήμα Νομικής και ο Τομέας Διεθνών Σπουδών ορ¬ 
γανώνουν και λειτουργούν από το ακαδημαϊκό έτος 1993 
- 94 με τις διατάξειςτης απόφασης αυτής και τις διατάξεις 
των άρθρων 10 έως και 12 του Ν. 2083/1992, Μεταπτυ¬ 
χιακό Πρόγραμμα Σπουδών που περιλαμβάνει Μεταπτυ¬ 
χιακό Δίπλωμα Ειδίκευσης του Τομέα Διεθνών Σπουδών 
και χορήγηση αντίστοιχου Διδακτορικού Διπλώματος με 
την εκπόνηση διδακτορικής διατριβής στις κατευθύνσεις 
του Δημοσίου Διεθνούς Δικαίου, του Ευρωπαϊκού Δικαίου 
και του Ιδιωτικού Διεθνούς Δικαίου. 

2. Το άρθρο 2 τροποποιείται ως εξής : 

Άρθρο 2 

Αντικείμενο - Σκοπός 

Ο μεταπτυχιακός αυτός κύκλος σπουδών απευθύνεται 
σε πτυχιούχους νομικών πολιτικών και οικονομικών τμη¬ 
μάτων που ενδιαφέρονται να εμβαθύνουν και να εξειδι- 
κεύσουν τις γνώσεις τους σε κάθε μια από τις τρεις ως α¬ 
νωτέρω κατευθύνσεις σε θεωρητικό επίπεδο και σε επί¬ 
πεδο πρακτικών εφαρμογών. 

Το μεταπτυχιακό δίπλωμα ειδίκευσης, απονέμεται μετά 
από επιτυχή φοίτηση ενός πλήρους ημερολογιακού έ¬ 
τους το οποίο περιλαμβάνει μαθήματα υποχρεωτικά και 
μαθήματα επιλογής. 

Η παρουσίαση των θεμάτων θα έχει γενικότερο θεωρη¬ 
τικό περιεχόμενο, με έμφαση στη μεθοδολογική εμπέδω¬ 
ση, αλλά και πρακτικότερο χαρακτήρα γιατην εξοικείωση 
στην εφηρμοσμένη έρευνα και στις πρακτικές εφαρμογές 
των εξεταζομένων θεμάτων. 

Οι μεταπτυχιακοί φοιτητές θα συμμετέχουν ενεργώς 
στην εκπαιδευτική διαδικασία με προσωπικές εργασίες, 
εισηγήσεις και ερευνητικές εκθέσεις στα πλαίσια των δι- 
ευθυνομένων εργασιών και σεμιναρίων. 

Η εκπαιδευτική διαδικασία θα ολοκληρώνεται με τη 
συγγραφή και υποστήριξη από τους υποψηφίους ειδικής 
διπλωματικής εργασίας. 

Όσοι επιτυγχάνουν στις εξετάσεις και στην παρουσία¬ 
ση διπλωματικής εργασίας μπορούν να συνεχίζουν για 
την εκπόνηση διδακτορικής διατριβής για την οποία θα 
εργάζονται ερευνητικά και με συμμετοχή σε σεμινάρια 
για μια χρονική περίοδο κάτι ελάχιστον έξι εξαμήνων. 

3. Το παλιό άρθρο 3 απαλείφεται και αλλάζει η αρίθμη¬ 
ση των άρθρων, έτσι ώστε το παλιό άρθρο 4 «Επιτροπή 
Μεταπτυχιακών Σπουδών» αναριθμείται σε άρθρο 3 κ.ο.κ. 

4. Το άρθρο 5, αναριθμείται σε άρθρο 4 και τροποποιεί¬ 
ται ως εξής: 

Άρθρο 4 

Μεταπτυχιακοί τίτλοι 

Το Π.Μ.Σ. απονέμει α) μεταπτυχιακό δίπλωμα ειδίκευ¬ 
σης του Τομέα Διεθνών Σπουδών και β) διδακτορικό δί- 

πλωμα στις κατευθύνσεις του Δημοσίου Διεθνούς Δικαί¬ 
ου, του Ευρωπαϊκού Δικαίου και του Ιδιωτικού Διεθνούς 
Δικαίου. 

5. Το άρθρο 6 αναριθμείται σε άρθρο 5. 

6. Το άρθρο 7 αναριθμείται σε άρθρο 6 και τροποποιεί¬ 
ται ως εξής: 

Άρθρο 6 
Χρονική διάρκεια 

Η χρονική διάρκεια για την απονομή των κατά το άρθρο 
4 τίτλων, ορίζεται για μεν τα μεταπτυχιακά διπλώματα ει¬ 
δίκευσης σε ένα πλήρες ημερολογιακό έτος και ένα (1) ε¬ 
ρευνητικό εξάμηνο για την προπαρασκευή της διπλωμα¬ 
τικής εργασίας και για το διδακτορικό δίπλωμα επιπλέον 
σε έξι (6) κάτι ελάχιστον εξάμηνα. Ως πρώτο διδακτικό ε¬ 
ξάμηνο κάθε εκπαιδευτικής σειράς ορίζεται το χειμερινό 
εξάμηνο. 

7. Το άρθρο 8 αναριθμείται σε άρθρο 7 και τροποποιεί¬ 
ται ως εξής: 

Άρθρο 7 

Αριθμός εισακτέων - επιλογή υποψηφίων 

Ο αριθμός των μεταπτυχιακών φοιτητών ορίζεται σε 40 
κάτι ανώτατο όριο συνολικά για όλες τις ειδικεύσεις. 
Προϋποθέσεις συμμετοχής στη διαδικασία επιλογής α) 
βαθμός πτυχίου «λίαν καλώς» και βαθμό τουλάχιστον ε¬ 
πτά (7) στα μαθήματα του Δημοσίου Διεθνούς Δικαίου ή 
Ευρωπαϊκού Κοινοτικού Δικαίου ήτου Ιδιωτικού Διεθνούς 
Δικαίου αντίστοιχα, β) άριστη γνώση μιας τουλάχιστον α¬ 
πό τις γλώσσες, αγγλική, γαλλική, γερμανική ή ιταλική και 
πολύ καλή γνώση μιας άλλης εκ των παραπάνω. Το πρό¬ 
γραμμα για το μεταπτυχιακό δίπλωμα ειδίκευσης δεν 
μπορεί να λειτουργήσει αν δεν συμπληρώνεται ο αριθμός 
είκοσι μεταπτυχιακών φοιτητών. 

8. Το άρθρο 9 αναριθμείται σε άρθρο 8 και τροποποιεί¬ 
ται ως εξής: 

Άρθρο 8 

Πρόγραμμα μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαι¬ 
δευτικές και ερευνητικές δραστηριότητες για την απονο¬ 
μή του κατά το άρθρο 4 μεταπτυχιακού διπλώματος ειδί¬ 
κευσης ορίζονται ως εξής: 

ΜαθήματαΆ εξαμήνου (υποχρεωτικά): 

1. Δημόσιο Διεθνές Δίκαιο 

2 . Ευρωπαϊκό Δίκαιο 

3. Ιδιωτικό Διεθνές Δίκαιο 

Δύο (2) ώρες διδασκαλίας εβδομαδιαίως και μία ώρα ε¬ 
μπέδωσης ανά μάθημα. 

Μαθήματα Β' εξαμήνου (επιλογής): 

Από τα παρακάτω γνωστικά αντικείμενα θα πρέπει να ε- 
πιλεγούν υποχρεωτικά από τους φοιτητές τέσσερα : 

1. Διεθνές Οικονομικό Δίκαιο 

2. Διεθνείς Θεσμοί και Διεθνής Οργάνωση 

3. Διεθνής Προστασία Δικαιωμάτων του Ανθρώπου 

4. Ιστορία Εξωτερικής Πολιτικής 

5. Γεωργικό Κοινοτικό Δίκαιο 

6. Κοινοτικό Δίκαιο Ανταγωνισμού 

7. Σύνθεση Αγοράς της Ευρωπαϊκής Κοινότητας 


8. Φυσικά και Νομικά Πρόσωπα στο Ιδιωτικό Διεθνές Δί¬ 
καιο 

9. Ενοχικό Διεθνές Δίκαιο 

10. Εμπράγματο Διεθνές Δίκαιο 

11. Οικογενειακό Διεθνές Δίκαιο 

12 . Κληρονομικό Διεθνές Δίκαιο 

Δύο (2) ώρες διδασκαλία εβδομαδιαίως ανά μάθημα. 

9. Τα άρθρα 10 και 11 αναριθμούνται σε άρθρα 9 και 10 
αντίστοιχα. 

ΙΟ.ΤοάρθροΙ 2 αναριθμείται σε άρθρο 11 και τροποποι¬ 
είται ως εξής: 

Άρθρο 11 

Διδακτικές μονάδες 

Διδακτικές μονάδες για τα μαθήματα και των τριών κα¬ 
τευθύνσεων - ειδικεύσεων και της διπλωματικής εργα¬ 
σίας. 

- Για τα υποχρεωτικά μαθήματα (Δημόσιο Διεθνές Δί¬ 
καιο - Ευρωπαϊκό Δίκαιο - Ιδιωτικό Διεθνές Δίκαιο): 5 μο¬ 
νάδες 

- Για τα κατ’ επιλογήν μαθήματα : 3 μονάδες 

- Για τη σύνταξη και υποστήριξη της διπλωματικής ερ¬ 
γασίας : 5 μονάδες 

11. Το άρθρο 13 αναριθμείται σε άρθρο 12 και τροπο¬ 
ποιείται ως εξής: 

Άρθρο 12 

Διάρκεια λειτουργίας 

Το ανωτέρω Π.Μ.Σ. θα λειτουργήσει για χρονικό διά¬ 
στημά έξι (6) ετών. 

12. Το άρθρο 14 αναριθμείται σε άρθρο 13. 

13. Το άρθρο 15 αναριθμείται σε άρθρο 14 και τροπο¬ 
ποιείται ως εξής: 

Άρθρο 14 

Υλικοτεχνική υποδομή 

Ο Τομέας Διεθνών Σπουδών διαθέτει τη βιβλιοθήκη και 
το Σπουδαστήριο του Δημοσίου Διεθνούς Δικαίου, (Σίνα 
14,3ος όροφος), τη βιβλιοθήκη και το Σπουδαστήριο Ευ¬ 
ρωπαϊκού Δικαίου (κτίριο Νομικής, Σίνα 3) και τη Βιβλιο¬ 
θήκη και το Σπουδαστήριο Ιδιωτικού Διεθνούς Δικαίου 
(Ιπποκράτους 33, 2ος όροφος). 

14. Τα άρθρα 16 και 17 αναριθμούνται σε άρθρα 15 και 
16 αντίστοιχα. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 15 Οκτωβρίου 1997 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

Ο 

Αοιθ. Β1/532 ( 6) 

Εγκριση μέρους του εσωτερικού κανονισμού λειτουρ¬ 
γίας του Ιονίου Πανεπιστημίου. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5 παρ. 1 και 4 του Ν. 2083/ 
1992 (Ά 159) και 

2. Το γεγονός ότι από την εφαρμογή των διατάξεωντης 
παρούσας απόφασης δενπροκαλείται δαπάνη σε βάρος 
του κρατικού προϋπολογισμού ή του προϋπολογισμού 
του Ιονίου Πανεπιστημίου (άρθρο 29 Ατού Ν. 1558/1985 
(Α' 137) όπως το άρθρο αυτό προσετέθη με το άρθρο 27 
του Ν. 2081/1992 (Α' 154) καιτροποποιήθηκε με το άρθρο 
1 παρ. 2ατου Ν. 2469/1997 (Α'38)), αποφασίζουμε: 

I. Εγκρίνουμετονεσωτερικό κανονισμό λειτουργίαςτου 
Ιονίου Παν/μίου κατά το μέρος που αφορά στην καθομο¬ 
λόγηση των πτυχιούχων των Τμημάτων, Μουσικών Σπου¬ 
δών και Αρχειονομίας και Βιβλιοθηκονομίας και στον κα¬ 
θορισμό του τύπου των χορηγούμενων πτυχίων, τον ο¬ 
ποίο κατάρτισε η Διοικούσα Επιτροπή του Ιδρύματος 
αυτού στην 9η/27.5.1997 συνεδρίασή της και ο οποίος έ¬ 
χει ως εξής: 

«Η ΔΙΟΙΚΟΥΣΑ ΕΠΙΤΡΟΠΗ 
ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

α. Τις διατάξειςτου άρθρου 5 παρ.9του Π.Δ. 83/84 και 
Πανεπιστημίου Θεσσαλίας (α 31) όπως ισχύει σήμερα, 
β. Τις διατάξειςτου άρθρου 5του Ν.2083/92 και 
γ. Τη δυνατότητα τμηματικής κατάρτισης του εσωτερι¬ 
κού κανονισμού λειτουργίαςτου Ιδρύματος, αποφασίζει: 

Καταρτίζει τον εσωτερικό κανονισμό λειτουργίας του Ι¬ 
δρύματος κατά το μέρος που αφορά στην καθομολόγηση 
των πτυχιούχων των Τμημάτων Μουσικών Σπουδών και 
Αρχειονομίας και Βιβλιοθηκονομίας και στον καθορισμό 
του τύπου των χορηγουμένων πτυχίων, ως ακολούθως: 

1. Η καθομολόγηση πτυχιούχου είναι αναγκαία, μονο¬ 
μερής, πανηγυρική, ενώπιον των πανεπιστημιακών αρ¬ 
χών, σε ειδική τελετή και με την παρουσία των συναδέλ¬ 
φων του, πράξη του αποφοίτου που περάτωσε επιτυχώς 
τις σπουδές του στο Ιόνιο Πανεπιστήμιο και με την οποία 
διαβεβαιώνει την προσήλωσή του στην επιστήμη και στις 
αρχές που διδάχθηκε στο Ιδρυμα. 

2. Η καθομολόγηση, που δεν αποτελεί συστατικό για 
την επιτυχή περάτωση των σπουδών και τη λήψη του πτυ¬ 
χίου, αλλά απαραίτητη προϋπόθεση για την χορήγηση 
του εγγράφου πτυχιακού τίτλου, γίνεται σε ειδική τελετή 
3 φορές το χρόνο στο τέλος των εξετάσεων Φεβρουάρι¬ 
ου, Ιουνίου και Σεπτεμβρίου κάθε έτους, σε τόπο και ημέ¬ 
ρα που ορίζονται από το Πρυτανικό Συμβούλιο. 

3. Πριν από την καθομολόγηση μπορεί να δοθεί στον α¬ 
πόφοιτο σχετική βεβαίωση για την επιτυχή περάτωση των 
σπουδώντου. 

4. Το κείμενο της καθομολόγησης έχει ως εξής: 

α) Γ ιατουςπτυχιούχουςτουΤμήματος Μουσικών Σπου¬ 
δών: «Ορκίζομαι να υπηρετώ τη Μουσική και να ασκώ το 
επάγγελμά μου, με συναίσθηση ευθύνης, αυτοσεβασμό 
και αξιοπρέπεια, για την προώθηση των ιδανικών της Τέ¬ 
χνης και του Πολιτισμού, αφιερώνοντας για το σκοπό αυ¬ 
τό όλες μου τις δυνάμεις». 

β) Για τους πτυχιούχους του Τμήματος Αρχειονομίας 
και Βιβλιοθηκονομίας: 

«Υπόσχομαι να υπηρετήσω την επιστήμη της Αρχειονο- 
μίας και Βιβλιοθηκονομίας με πνεύμα αλήθειας και να α¬ 
σκήσω το επάγγελμά μου με συναίσθηση ευθύνης, αξιο¬ 
πρέπεια και αυτοσεβασμό, να καταστήσω τον εαυτό μου 
χρήσιμο στην κοινωνία και να ανυψώσωτην επιστήμη μου 
στον τομέα της εργασίας μου αφιερώνοντας για το σκο¬ 
πό αυτό όλες μου τις δυνάμεις». 


5. Οτύποςτου πτυχίου συντάσσεταιεπί χάρτου γραφής 
βάρους 120 τουλάχιστον γραμμαρίων, χρώματος ωχρό- 
λευκου (ματ) διαστάσεων 30 X 40 εκατοστών περίπου. Το 
χαρτί μπορεί να έχει υδατογραφημένο το έμβλημα του Ιό- 
νιου Πανεπιστημίου ή και τις λέξεις ΙΟΝΙΟ ΠΑΝΕΠΙΣΤΗ¬ 
ΜΙΟ. Στο άκρο του χαρτιού σε όλες τις πλευρές του και 
στο περιθώριο του κυρίως κειμένου, το πτυχίο κοσμείται 
με γραφική παράσταση. Στο ανώτατο μέρος και σε μέση 
απόσταση αναγράφονται οι λέξεις: «ΕΛΛΗΝΙΚΗ ΔΗΜΟ¬ 
ΚΡΑΤΙΑ» σε μία σειρά, ακολουθείτο έμβλημα του Πανεπι¬ 
στημίου και στη συνέχεια οι λέξεις: «ΙΟΝΙΟ ΠΑΝΕΠΙΣΤΗ¬ 
ΜΙΟ» σε μία σειρά. 

Στις επόμενες σειρές και στο άκρο αριστερά της στήλης 
του κειμένου οι λέξεις αριθμ. ΠΤΥΧΙΟΥ και αμέσως από 
κάτω ΑΡΙΘΜ.ΠΡΩΤ. 

Στις δύο επόμενες σειρές αφήνεται κενή διαγραμμι¬ 
σμένη σειρά προκειμένου να μπαίνει η λέξη ΤΜΗΜΑ και η 
ονομασία του Τμήματος. 

Στη συνέχεια και σε μία σειρά διαγραμμισμένη τίθεται 
το ονοματεπώνυμο και το πατρώνυμο του πτυχιούχου και 
στην επόμενη διαγραμμισμένη επίσης σειρά, στην αρχή 
της οποία αναγράφεται η λέξη ΑΠΟ (τίθεται ο τόπος κα¬ 
ταγωγής του πτυχιούχου). 

Στην αμέσως επόμενη σειρά αναγράφονται οι λέξεις 
ΣΠΟΥΔΑΣΕ ΤΗΝ ΕΠΙΣΤΗΜΗ και στη συνέχεια διαγραμμι¬ 
σμένο κενό. Ακολούθως και στις επόμενες σειρές οι λέ¬ 
ξεις και ΑΝΑΚΗΡΥΧΘΗΚΕ ΠΤΥΧΙΟΥΧΟΣ / αλλαγή σειράς 
/ ΤΗΝ / διαγραμμισμένο κενό, για την αναγραφή ημερο¬ 
μηνίας ανακηρύξεως /ΜΕ ΒΑΘΜΟ/ αλλαγή σειράς, δια¬ 
γραμμισμένο κενό. 

Στη συνέχεια και μετά από απόσταση μιας σειράς δια¬ 
γραμμισμένη σειρά για να τίθεται η ημερομηνία. 

Στο τέλος και σε μία σειρά σε απόσταση μεταξύ τους α¬ 
ναγράφονται οι λέξεις ο ΠΡΥΤΑΝΗΣ, Ο ΠΡΟΕΔΡΟΣ ΤΟΥ 
ΤΜΗΜΑΤΟΣ, ΚΑΙ Ο ΠΡΟΪΣΤΑΜΕΝΟΣ ΓΡΑΜΜΑΤΕΙΑΣ 
ΤΟΥ ΤΜΗΜΑΤΟΣ. 

7 . Ο τύπος συντάσσεται και επί περγαμηνής εφόσον ζη¬ 
τηθεί από τον πτυχιούχο ο οποίος και έχει την υποχρέωση 
να καταβάλει την αξία της την οποία καθορίζει κάθε φορά 
το Πρυτανικό Συμβούλιο. 

II. Μέχρι την αυτοδύναμη λειτουργία του Ιονίου Πανεπι¬ 
στημίου τα πτυχία υπογράφονται από τον Πρόεδρο της 
Διοικούσας Επιτροπής, τον Πρόεδρο του Τμήματος αντο 
οικείο Τμήμα λειτουργεί αυτοδύναμα και τον Προϊστάμε¬ 
νο Γραμματείας του Τμήματος». 

Η απόφαση,αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 1997 
Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

ό 

Αριθ. Υ4α/10432/97 (7) 

Μετατροπή θέσεων ειδικευομένων γιατρών στο Νομ. Γ ε¬ 
νικό Νοσοκομείο Πρέβεζας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1 . Τις διατάξεις της παρ. 1 του άρθρου 38 του Ν. 
1397/83 (ΦΕΚ 143/τ.Α/1983). 

2. Τις διατάξεις του άρθρου 1 (παρ, 3) του Ν. 123/75 
(ΦΕΚ172/Α/75) 

3. Τις διατάξεις της παρ.2, του άρθρου 1 του Ν.2469/97 
(ΦΕΚ 38/Α/ 1997) και το γεγονός ότι από την εφαρμογή 
της παρούσας απόφασης δεν προκαλείται επιπλέον δα¬ 
πάνη σε βάρος του κρατικού προϋπολογισμού. 

4. Την αρ.ΔΥ3α/οικ. 878/96 (ΦΕΚ 924/Β/96) Απόφαση 
περί ανάθεσης αρμοδιοτήτων στους Υφυπουργούς Υγεί¬ 
ας και Πρόνοιας Εμμ. Σκουλάκη και Θ.Κοτσώνη. 

5. Την αρ. 1107147/1239/0067/4.10.96 (ΦΕΚ 922/Β/96) 
Απόφαση περί ανάθεσης αρμοδιοτήτων στον Υφυπουργό 
Οικονομικών Ν. Χριστοδουλάκη. 

6. Το Π .Δ. 129/92 (ΦΕΚ 65/Α/92) «περιορισμός συναρμο- 
διοτήτων κατά την έκδοση διοικητικών πράξεων». 

7. Την αριθμ. 22/97 απόφαση Δ.Σ. του Ν.Γ.Ν.Πρέβεζας. 

8. Την αρ. 7010/16.5.97 απόφαση του ΚΕ.Σ.Υ., αποφα¬ 
σίζουμε: 

Η μία (1) κενή θέση ειδικευόμενου γιατρού ειδικότητας 
Μικροβιολογίας και η μία (1) κενή θέση ειδικευόμενου για¬ 
τρού ειδικότητας Ακτινοδιαγνωστικής, οι οποίες έχουν 
συσταθεί με την αρ. Α3β/5108/16.5.88 (ΦΕΚ 304/Β/88) 
κοινή υπουργική απόφαση στο Ν.Γ.Ν.Πρέβεζας μετατρέ- 
πονται σε θέσεις ειδικευόμενων γιατρών ειδικότητας Πα¬ 
θολογίας στο ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 1997 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ ΕΜΜ. ΣΚΟΥΛΑΚΗΣ 

Ο 

Αοιθ. Υ4α/6007 (8) 

Μετατροπή θέσεων ειδικευομένων γιατρών στο Γεν. Περ. 
Αντικαρκινικό Νοσοκομείο Πειραιά «ΜΕΤΑΞΑ». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 38 του Ν. 
1397/83 (ΦΕΚ 143/τ.Α/1983). 

2. Τις διατάξεις του άρθρου 1 (παρ. 3) του Ν. 123/75 
(ΦΕΚ172/Α/75) 

3. Τις διατάξεις της παρ.2, του άρθρου 1 του Ν.2469/97 
(ΦΕΚ 38/Α/ 1997) και το γεγονός ότι από την εφαρμογή 
της παρούσας απόφασης δεν προκαλείται επιπλέον δα¬ 
πάνη σε βάρος του κρατικού προύπολογισμού. 

4. Την αρ.ΔΥ3α/οικ. 878/96 (ΦΕΚ 924/Β/96) Απόφαση 
περί ανάθεσης αρμοδιοτήτων στους Υφυπουργούς Υγεί¬ 
ας και Πρόνοιας Εμμ. Σκουλάκη και Θ.Κοτσώνη. 

5. Την αρ.1107147/1239/0067/4.10.96 (ΦΕΚ 922/Β/96) 
Απόφαση περί ανάθεσης αρμοδιοτήτων στον Υφυπουργό 
Οικονομικών Ν. Χριστοδουλάκη. 

6. Το Π.Δ.129/92 (ΦΕΚ65/Α/92) «περιορισμόςσυναρμο- 
διοτήτων κατά την έκδοση διοικητικών πράξεων». 

7. Την αριθμ. 4α/97 απόφαση Δ.Σ. του Νοσοκομείου. 

8. Την αρ. 7008/16.5.97 απόφασή της Εκτελεστικής Ε- 
πιτροπήςτου ΚΕ.Σ.Υ., αποφασίζουμε: 


Η μία (1) κενή θέση ειδικευόμενου γιατρού ειδικότητας 
Αναισθησιολογίας, η οποία έχει συσταθεί με την αριθ. 
Α3β/7720/84 (ΦΕΚ603/τ.Β/84) κοινή υπουργική απόφαση 
στο Γεν. Περ. Αντικαρκινικό Νοσοκομείο Πειραιά «Μετα- 
ξά», μετατρέπεται σε θέση ειδικευόμενου γιατρού ειδικό¬ 
τητας Ω.Ρ.Λ/γίας, στο ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 1997 
ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ ΕΜΜ. ΣΚΟΥΛΑΚΗΣ 

Ο 

Αοιθ. Υ4δ/οικ. 11959 (9) 

Συμπλήρωση της Α8/2058/90/17.1.91 απόφασης του Υ¬ 
πουργού Υγείας και Πρόνοιας 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη- 

1. Τις διατάξεις του άρθρου ΙΟτου Ν. 1820/88 «ΑΙΜΟ¬ 
ΔΟΣΙΑ» (ΦΕΚ 261/88 τ. Α'). 

2. Την αριθ. Α8/2058/90/17.1.91 Υπουργική απόφαση 
«Καθορισμός των προϋποθέσεων λήψης, κατεργασίας, 
συντήρησης και διάθεσης του αίματος και των παραγώ- 
γωντου» (ΦΕΚ35/91/τ. Β'), όπως αυτή τροποποιήθηκε και 
συμπληρώθηκε με την Α8/οικ. 422/6.2.1992 (ΦΕΚ 109/ 
92/τ. Β) «Υποχρεωτικός έλεγχος του αίματος για ηπατίτι- 
δα Ο» και την Υ4δ/οικ. 11781/9.12.93 (ΦΕΚ 904/93/τ. Β') 
«Υποχρεωτικός έλεγχος του λαμβανομένου κατά την αι¬ 
μοληψία δείγματος αίματος για Ηΐν2» και την αριθ. 
Υ4δ/11553/30.11.1994 συμπληρωματική απόφαση του Υ¬ 
πουργού Υγείας. 

3. Την εισήγηση της Επιτροπής Αιμοδοσίας (αριθ. συ- 
νεδρ. 79ης/1.4.1997). 

4. Την αριθ. απόφ. 17 της 134ης Ολομ./31.7.97 απόφα¬ 
ση του Κεντρικού Συμβουλίου Υγείας (ΚΕ.Σ.Υ.). 

5. Την αριθμ. ΔΥ3α/οικ. 878/96 κοινή απόφαση τουΠρω- 
θυπουργού και του Υπουργού Υγείας και Πρόνοιας «Ανά¬ 
θεση αρμοδιοτήτων στους Υφυπουργούς Εμμανουήλ 
Σκουλάκη και Θεόδωρο Κοτσώνη». 

6 . Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάροςτου Κρατικού Προ¬ 
ϋπολογισμού, αποφασίζουμε: 

Η αριθ. Α8/2058/17.1.91 (ΦΕΚ35/91/τ. Β') απόφαση συ¬ 
μπληρώνεται ως εξής: 

Στην παρ. II του άρθρου 2 προστίθενται τα εδάφια: 
ιγ. Άτομα που έχουν δεχθεί μεταμόσχευση κερατοει- 
δούς. 

ιδ. Άτομα που έχουν δεχθεί μοσχεύματα σκληρός μή- 
νιγγας. 

ιε. Άτομα που αναφέρουν στο οικογενειακό τους ιστο¬ 
ρικό σπογγοειδή εγκεφαλοπάθεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1997 
Ο ΥΠΟΥΡΓΟΣ 

Κ. ΓΕΙΤΟΝΑΣ 

ΑριΒ. Υ7/ΟΙΚ.5881 (10) 

Χορήγηση άδειας άσκησης επαγγέλματος Φυσικού 
Νοσ/μείων εκτός της περιοχής των Ιοντιζουσών Ακτι¬ 
νοβολιών. 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/Α/74) «περί 
προστασίας εξ Ιοντιζουσών Ακτινοβολιών». 

2. Την αριθμ. Α2 στ/2073/83 (ΦΕΚ 280/Β/83) Υπουργική 
απόφαση «Καθορισμός προσόντων για την επαγγελματι¬ 
κή απασχόληση των Φυσικών Νοσ/μείων». 

3. Την αριθμ. 14632 (ΦΟΡ) 1416/91 (ΦΕΚ539/Β/91) Κοι¬ 
νή Υπουργική απόφαση «Έγκριση Κανονισμών Ακτινο¬ 
προστασίας». 

4. Την από 6.3.97 αίτηση της Φυσικού Χούπη Μαρίας. 

5. Την γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού 
Νοσ/μείων εκτός της περιοχής των Ιοντιζουσών Ακτινο¬ 
βολιών (Συνεδρίαση 8η./9.6.97). 

6 . Την αριθμ. ΔΥ3α/οικ. 878/4.10.96 (ΦΕΚ 924/Β/ 
8.10.96) Κοινή απόφαση του Πρωθυπουργού και του Υ¬ 
πουργού Υγείας και Πρόνοιας για ανάθεση αρμοδιοτή¬ 
των στους Υφυπουργούς Υγείας και Πρόνοιας Εμμα¬ 
νουήλ Σκουλάκη και Θεόδωρο Κοτσώνη, αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείου εκτός της περιοχής των Ιοντιζουσών Ακτινο¬ 
βολιών στην Χούπη Μαρία του Δημητρίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 13 Οκτωβρίου 1997 

Ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 

Ο 

Αοιθ. ΥΠΠΟ/ΔΙΛΑΠ/Γ/3678/48868 (11) 

Συμπλήρωση της ΥΑ ΥΠΠΟ/ΔΙΛΑΠ/Γ/2067/39897 και ορι¬ 
σμός ζώνης προστασίας στο διατηρητέο κτίριο επί της 
οδού Φρόντζου 3 στα Ιωάννινα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) ΤουΝ. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 


β) Του άρθρου 52 του Ν. 5351/32 «Περί Αρχαιοτήτων», 
όπως αντικαταστάθηκε με το άρθρο 14 και 17 του Ν.Δ. 
216/1943 καιτροποποιήθηκε μετοάρθρο32παρ. 5του Ν. 
1337/1983 και ισχύει. 

γ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης, μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «Περί οργανισμού του ΥΠΠΕ». 

2. Την Διυπουργική απόφαση του ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον Υ¬ 
πουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ210/τ. Β/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού” στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

5. Την εισήγηση της 6ης Εφορείας Νεωτέρων Μνημείων 
και τα λοιπά στοιχεία του φακέλου. 

6 . Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 26/18.9.97, αποφασίζου¬ 
με: 

Συμπληρώνουμε την ΥΑ ΥΠΠΟ/ΔΙΛΑ/Γ/39897/22.7.94 
(ΦΕΚ642/τ. Β/26.8.1994) με την οποία χαρακτηρίστηκε 
ως ιστορικό διατηρητέο μνημείο το κτίριο επί της οδού 
Φρόντζου 3 στα Ιωάννινα και ορίζουμε ζώνη προστα¬ 
σίας του διατηρητέου για την ανάδειξη και προβολή 
του. 

Η ζώνη προστασίας ορίζεται με τα στοιχεία Α' ΓΔΕΘΑ' 
στο συνημμένο τοπογραφικό διάγραμμα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα,. 3 Οκτωβρίου 1997 

Με εντολή Υπουργού 
Ο Προϊστάμενος του Τμήματος 

ΔΑΝ. ΟΡΦΑΝΟΥΔΑΚΗΣ 

